b'\n_START_ARTICLE_\nElektr\xc4\x97n\xc5\xb3 profesinio mokymo centras\n_START_SECTION_\nIstorija\n_START_PARAGRAPH_\nMokykla \xc4\xafsteigta 1967 m. spalio 1 d. rengti kvalifikuotus darbininkus Lietuvos energetikos sistemai. 1967-1989 m. mokykloje ruo\xc5\xa1ti specialistai pagal \xc5\xa1ias programas: \xc5\xa1altkalvi\xc5\xb3 - \xc5\xa1iluminink\xc5\xb3, \xc5\xa1ilumini\xc5\xb3 matavim\xc5\xb3 ir automatikos remonto elektromonteri\xc5\xb3, blokin\xc4\x97s sistemos agregat\xc5\xb3 ma\xc5\xa1inisto pad\xc4\x97j\xc4\x97j\xc5\xb3, r\xc4\x97lin\xc4\x97s apsaugos ir automatikos elektromonteri\xc5\xb3. Nuo 1969 m. mokykloje greta profesinio mokymo mokiniai \xc4\xafgyja ir bendr\xc4\x85j\xc4\xaf vidurin\xc4\xaf i\xc5\xa1silavinim\xc4\x85. Buvo steigiamos kitos (gretutin\xc4\x97s) specialyb\xc4\x97s, reikalingos energetinei sistemai: staliai, statybininkai, vir\xc4\x97jai, konditeriai ir pan. Nuo 1989 m. ir v\xc4\x97liau, pereinant prie \xc4\xaf rink\xc4\x85 orientuotos ekonomikos, mokykloje steigiamos ir kitos specialyb\xc4\x97s: nam\xc5\xb3 ekonom\xc4\x97s, nam\xc5\xb3 \xc5\xabkio meistrai, sekretor\xc4\x97s, biuro komersantai, vir\xc4\x97jai, barmenai, statybos verslo organizatoriai, kompiuterin\xc4\x97s \xc4\xafrangos derintojai, kompiuterio ir organizacin\xc4\x97s technikos operatoriai. _NEWLINE_Nuo 1967 m.tai buvo Elektr\xc4\x97n\xc5\xb3 39-oji miesto vidurin\xc4\x97 profesin\xc4\x97 technikos mokykla. 1990-1991 m. \xc5\xa1i mokymo \xc4\xafstaiga tapo Elektr\xc4\x97n\xc5\xb3 energetik\xc5\xb3 mokykla, 2004-2005 m.pavadinta Elektr\xc4\x97n\xc5\xb3 profesinio mokymo centru. 2005-2006 m. mokymo centras tampa vie\xc5\xa1\xc4\x85ja \xc4\xafstaiga Elektr\xc4\x97n\xc5\xb3 profesinio mokymo centru.'